Jon Magnus Jørstad

Jon Magnus Jørstad (født 17. mai 1987) er en norsk skihopper og sandvolleyballspiller. Han er født i Fyresdal, og har vokst opp i Vikersund i Modum kommune. Han har vunnet Solan Gundersens vinterleker i hopp som 12-åring, hovedlandsrennet i hopp som 14-åring, rekrutteringscupen i 14-årsklassen og mange andre gode plasseringer i aldersbestemte årsklasser i perioden 1993–2004. Han hoppet for Vikersund IF.

I sandvolleyball representerte Jørstad først Hønefoss Volleyballklubb, men har siden 2014 spilt for Oslo Sandvolleyballklubb, og har deltatt i NM og Norgescupen siden 2007. I NM debuterte han i 2007 med en 7.-plass sammen med Alexander Jacobsen. Beste resultat så langt er fra NM i 2017 da han fikk bronse sammen med Jørn Olav Gamlemoen. I Norgescupen har Jørstad mange seire med flere forskjellige makkere, bl.a. Jørn Olav Gamlemoen, Chris Gregory og Aleksander Sørum.

Referanser

Eksterne lenker 
 

 
Norske skihoppere
Norske sandvolleyballspillere
personer fra Fyresdal kommune